બોલિવૂડમાં છેલ્લા કેટલા સમયથી દેશભક્તિવાળી ફિલ્મોની કતાર ચાલી રહી છે. જેમાં એક ડગ આગળ માંડીને બોલિવૂડ આવનારા દિવસોમાં દેશના સૌથી મોટા વિજય યુદ્ધ એટલે કે આઝાદીની જંગને પોત-પોતાની રીતે ફિલ્મી પરદે રજૂ કરવાની તૈયારીઓમાં લાગી ગયું છે. આવનારી ફિલ્મોમાં બ્રિટિશરાજને પરદે ઉતારવામાં આવશે તો વળી જંગ-એ આઝાદીની ગુંજ પણ દર્શકોને સાંભળવા મળશે. ભારતના નામથી જાણીતા લિજેન્ડ કલાકાર મનોજકુમારે પોતાના સમયમાં એક પછી એક ઘણી દેશભક્તિને રજૂ કરતી ફિલ્મોને ફિલ્મી પરદે રજૂ કરી હતી. ત્યાર બાદ આ દોર લગભગ પૂર્ણ થઈ ગયો હતો, પરંતુ હવે ફરી આ સમય શરૃ થયો છે અને આવનારા સમયમાં દર્શકોને ફરી બોલિવૂડમાં દેશભક્તિનાં દર્શન થશે.